Document ID: 32004D0278

Komisijas Lēmums
(2004. gada 10. februāris)
par Kopienas nostāju par Nolīguma par lauksaimniecības produktu tirdzniecību starp Eiropas Kopienu un Šveices Konfederāciju 4. pielikuma papildinājumu grozīšanu
(2004/278/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes un Komisijas 2002. gada 4. aprīļa Lēmumu 2002/309/EK, Euratom par septiņiem noslēgtajiem nolīgumiem ar Šveices Konfederāciju [1], attiecībā uz Zinātniski tehniskās sadarbības nolīgumu, un jo īpaši 5. panta 2. punkta otro apakšpunktu,
tā kā:
(1) Nolīgums par lauksaimniecības produktu tirdzniecību starp Eiropas Kopienu un Šveices Konfederāciju, še turpmāk "Lauksaimniecības nolīgums", stājās spēkā 2002. gada 1. jūnijā.
(2) Apvienotā lauksaimniecības komiteja, kas izveidota ar Lauksaimniecības nolīguma 6. pantu, ir atbildīga par Lauksaimniecības nolīguma vadību un tā vienmērīgas darbības nodrošināšanu.
(3) Lauksaimniecības nolīguma 11. pants paredz, ka Apvienotā lauksaimniecības komiteja var nolemt grozīt nolīguma 1. un 2. pielikumu un pārējo pielikumu papildinājums.
(4) Jānosaka Kopienas nostāja, kas Komisijai Apvienotajā lauksaimniecības komitejā jāpieņem sakarā ar papildinājumu grozījumiem.
(5) Šajā lēmumā paredzētie pasākumi ir saskaņā ar Pastāvīgās augu veselības komitejas atzinumu,
IR PIEŅĒMUSI ŠO LĒMUMU.
1. pants
Kopienas nostāju, kas Komisijai jāpieņem Apvienotajā lauksaimniecības komitejā, kura izveidota ar Nolīguma par lauksaimniecības produktu tirdzniecību starp Eiropas Kopienu un Šveices Konfederāciju 6. pantu balsta uz Apvienotās lauksaimniecības komitejas lēmuma projektu, kas ir pievienots šim lēmumam.
2. pants
Apvienotās lauksaimniecības komitejas lēmumu pēc tā pieņemšanas publicē Eiropas Savienības Oficiālajā Vēstnesī.
Briselē, 2004. gada 10. februārī

Labels: 3
18
15